AD. THE ENGLISH VOYAGES 



1253- 



fortiter donee illud resolvatur in aqua ; quae ex illo 

 efficitur tota acetosa, & illam aquam bibunt loco lactis. 

 Summe cavent ne bibant aquam puram. 



De bestiis quas comedunt, & de vestibus, ac 

 de venatione eorum. 



MAgni domini habent casalia versus meridiem, de 

 quibus afferunt eis milium & farinam contra 

 hyemem. pauperes procurant sibi pro arietibus & pellibus 

 commutando. Sclavi etiam implent ventrem suum aqua 

 crassa, & hac contend sunt. Mures cum longis caudis 

 non comedunt & omne genus murium habens curtam 

 caudam. Sunt etiam ibi multae marmotes, quas ipsi 

 vocant Sogur : quas conveniunt in una fovea in hyeme 

 20. vel 30. pariter, & dormiunt sex mensibus : quas 

 capiunt in magna multitudine. Sunt etiam ibi, cuniculi 

 habentes longam caudam sicut cati ; & in summitate 

 caudae habent pilos nigros & albos. Habent & multas 

 alias bestiolas bonas ad comedendum : quas ipsi valde 

 bene discernunt. Cervos non vidi ibi. lepores paucos 

 vidi, gaselos multos. Asinos sylvestres vidi in magna 

 multitudine, qui sunt quasi muli. Vidi & aliud genus 

 animalis quod dicitur Artak, quod habet recte corpus 

 arietis & cornua torta, sed tantae quantitatis, quod vix 

 poteram una manu levare duo cornua : & faciunt de 

 cornibus illis ciphos magnos. Habent falcones, gir- 

 falcones, & herodios in magna multitudine : quos omnes 

 portant super manum dexteram : & ponunt semper falconi 

 unam corrigiam parvulam circa collum, quae pendet ei 

 usque ad medietatem pectoris : per quam cum projiciunt 

 eum ad praedam, inclinant cum sinistra manu caput & 

 pectus falconis, ne verberetur a vento, vel ne feratur 

 sursum. Magnum ergo partem victus sui acquirunt 

 venatione. De vestibus & habitu eorum noveritis, quod 

 de Cataya & aliis regionibus Orientis, & etiam de Perside 

 & aliis regionibus austri veniunt eis panni serici & aurei, 

 & telae de bambasio, quibus induuntur in aestate. De 

 Russia, de Moxel, & Majore Bulgaria & Pascatir, quae est 



190 



